สวัสดีค่ะมีอาการคันคอนิดหน่อย ไอเเห้ง บางครั้งมีเสมหะนิดหน่อย เป็นมา2-3วันเเล้วค่ะ (เเต่ไม่เจ็บคอ) อยากทราบว่าอาการเหล่านี้เกิดจากอะไร ติดเชื้อไวรัสรึป่าว
สวัสดีค่ะ อาการระคายเคืองในคอ คอแห้งๆ มีเสมหะเล็กน้อยดังกล่าวมานั้น อาจจะเกิดจากการติดเชื้อในทางเดินหายใจเช่นที่ลำคอ กล่องเสียง ต่อมทอนซิล ซึ่งอาจเกิดจากเชื้อไวรัสที่ทำให้เกิดหวัดทั่วไป ไข้หวัดใหญ่ เชื้อแบคทีเรีย หรืออาจเกิดจากการดื่มน้ำน้อย การระคายเคืองในคอจากฝุ่นควัน หรือกรดไหลย้อน เป็นต้นโดยการติดเชื้อไวรัสนั้นอาจทำให้มีอาการคล้ายๆกันได้ไม่ว่าไวรัสตัวใด เช่นมีไข้ เจ็บคอ มีเสมหะ แต่จะเป็นไวรัสโควิด 19 หรือไม่นั้น อาจจะต้องดูจากประวัติการสัมผัสกับผู้ที่เป็นโรค หรือการเดินทางไปประเทศเสี่ยงร่วมด้วย และหากมีไข้สูงเกิน 37.5องศา และยังไอแห้งๆมากขึ้นเรื่อยๆ หอบเหนื่อย ควรรีบไปพบแพทย์เพื่อตรวจเพิ่มเติมเบื้องต้น ให้ดื่มน้ำมากๆ พักผ่อนให้เพียงพอ รับประทานยาแก้ไอละลายเสมหะได้ ล้างมือบ่อยๆ ใส่หน้ากากอนามัย หลีกเลี่ยงที่ชุมชน